Zion
Holnap fényes, ünnepi díszben
Vonul be herceg Karnevál,
Szép asszonyok, lányok szemében
Legszebb, legnyalkább ideál.
Megszólal majd bűbájos hangon
A farsang édes himnusza
S felhangzik a mámoros jelszó:
Éljünk! Nem halunk meg soha!

Fel nyalka táncra, vigalomra,
Holnap a múló perc miénk,
Aggasztó bú, gyötrelmes bánat
Ne bántsa senkinek szivét.
Éljen a tánc, éljen a jókedv,
Szivünknek drága balzsama,
Mámorban érjen, virradjon ránk
A farsang első hajnala.
Versek